|  |  |
| --- | --- |
| Numri i lëndës: | 2019:148696 |
| Datë: | 10.10.2019 |
| Numri i dokumentit: | 00568148 |

**P nr.48/19**

**NË EMËR TË POPULLIT**

**GJYKATA THEMELORE PEJË –** **DEPARTAMENTI PËR KRIME TE RENDA,** sipas Kryetares se Trupit Gjykues – Gjyqtares Lumturije Muhaxheri, me pjesëmarrjen e sekretares juridike Shpresa Kërnja, në lëndën penale të pandehurit N SH nga fshati B Komuna S , për shkak të veprës penale të vrasjes në tentativë në tejkalim të mbrojtjes së nevojshme nga neni 172 lidhur me nenin 28 dhe 12 par.3 të KPK-së, duke vendosur sipas aktakuzës së Prokurorisë Themelore ne Peje –Departamenti për Krime te Renda, PP/I.nr.55/19 dt.09.09.2019, në seancën e shqyrtimit të dytë publik të mbajtur me dt.07.10.2019, në pranin e Prokurorit te Shtetit – Valbona Disha Haxhosaj , të pandehurit N SH dhe mbrojtëses së te tij Av.Qendresa Lajqi nga Peja, sipas detyrës zyrtare , në të njëjtën ditë shpalli dhe me dt. 09.10.2019 përpiloi këtë

**A K T GJ Y K I M**

**I pandehuri N SH** i identifikuar në bazë të letërnjoftimit me nr...., i lindur me ...., në S, me vendbanim të përhershëm në fshatin B Komuna S, i biri i S dhe nënës S e gjinisë J , ka te kryer shkollën e mesme të zanatit për elektrikë, i pa punë , gjendjes se dobët ekonomike , i pa martuar , Shqiptar, shtetas i Republikës së Kosovës, më parë i pa dënuar, ka qenë në masën e paraburgimit nga dt.07.06.2019 e gjerë me dt.21.06.2019 kurse nën masën e arrestit shtëpiak nga dt. 21.06.2019 e gjerë me dt. 07.10.2019.

**ËSHTË FAJTOR**

**Për shkak se:**

Me dt.06.06.2019, rreth orës 22.45 minuta, nërrugën “...” pranë restorant “T” dhe kozmetikës “I”, i pandehuri N, duke vepruar në tejkalim të mbrojtjes së nevojshme ka tentuar ta privoj nga jeta të dëmtuarin L G, nga fsh.Q, Komuna K, në atë mënyrë që pasi që i pandehuri N, gjersa ishte duke shëtitur në lokacionin e sipër shënuar, përpara ju dalin A, A, si dhe i dëmtuari L, me qëllim të sqarimit sepse i pandehuri L, e sulmon i pari fizikisht të pandehurin duke e kapur për gjoksi dhe duke e goditur me grushta, ashtu që i pandehuri duke e parë veten te rrezikuar gjatë përleshjes me brisk e godet të dëmtuarin në bark një herë dhe ik nga vendi i ngjarjes, për çka i dëmtuari është dashur të dërgohetnë urgjencë në Spitalin e Pejës, ndërsa brisku me të cilin i pandehuri N, e ka kryer veprën penale është konfiskuar nga policia,

* me çka ka kryer vepër penale të vrasjes në tentativë në tejkalim të mbrojtjes së nevojshme nga neni 172 e lidhur me nenin 28 dhe 12 par.3 të KPRK-së.

Gjykata me aplikimin e dispozitave ligjore nga neni 4, 7, 17 par.1, 21 par.2, 38, 40, 42, 69 par.1, 71. par.1 pika 1.3, 79 par.1 nenit 172 e lidhur me nenin 28 dhe 12par.3 të KPRK-së, nenit 365, 366, 453 par.4 të KPPRK-së, të pandehurin, e

**G J Y K O N**

Me dënimi me burgim ne kohëzgjatje prej 4 (katër) muaj, në të cilin dënim i llogaritet koha e kaluar në paraburgim nga dt.07.06.2019, e gjer me dt.21.06.2019, si dhe koha e kaluar në arrest shtëpiak nga dt.21.06.2019, e gjer me dt.07.10.2019, që donë me thënë se koha e kaluar në paraburgim dhe arrest shtëpiak përputhet me dënimin e shqiptuar.

I pandehuri obligohet qe ne emër te shpenzimeve te paushallit gjyqësor, gjykatës ti paguaj shumen prej 50 (pesëdhjetë) euro, si dhe në emër të taksës së programit për kompensimin e viktimave të paguaj shumën prej 50 (pesëdhjetë) euro, të gjitha këto në afat prej 15 (pesëmbëdhjetë) ditësh, pas plotfuqishmërisë së aktgjykimit

Të pandehurit i konfiskohet “brisku”, si mjetit me të cilin është kryer vepra penale dhe urdhërohet shkatërrimi i tij, pas plotfuqishmërisë së aktgjykimit numri i rastit në polici 2019-DE-270.

Pas shpalljes së aktgjykimit të pandehurit i hiqet masa e arrestit shtëpiak dhe i njëjti lëshohet në liri.

**A r s y e t i m**

Prokuroria Themelore ne Peje - Departamenti për Krime te Renda ne Pejë, ka ngrit aktakuzë, PP.nr.40/19 dt.11.07.2019,kundër të pandehurit N SH nga fshati B Komuna S , për shkak të veprës penale të vrasjes në tentativë në tejkalim të mbrojtjes së nevojshme nga neni 172 lidhur me nenin 28 dhe 12 par.3 të KPK-së.

Pas leximit të aktakuzës nga ana e Prokurorit te Shtetit PP nr. 52/19 dt.25.06.2019, në seancën e shqyrtimit fillestar, Gjykata është bindur së i pandehuri e ka kuptuar aktakuzën dhe duke vepruar në kuptim të nenit 246 par.4 të KPPK-se, të pandehurit i ka dhënë mundësinë që të deklarohet për pranimin ose mospranimin e fajësisë. Me këtë rast, Gjykata e ka udhëzuar të pandehurin për rëndësinë dhe pasojat e pranimit të fajësisë në kuptim të nenit 248 par.1 pika 1.1,1.2.1.3 të KPPRK-se, me gjithat i pandehuri në këtë fazë të procedurës nuk e ka pranuar fajësinë, ndërsa në seancën e dytë të dt. 04.10.2019 i pandehuri ka pranuar fajësinë për veprën penale që i vihet në barrë , duke deklaruar së është plotësisht i vetëdijshëm për rëndësinë e pranimit të fajësisë dhe shton së ky deklarim paraqet shprehje të vullnetit të tij të lirë, pasi ai është kryes i kësaj vepre penale të cilën nuk ka si ta mohoj, e pranon në tërësi fajësinë për veprën penale për të cilën është akuzuar sipas aktakuzës dhe se pranimi i tij është i mbështetur edhe në provat të cilat i janë ofruar gjykatës me aktakuzë, të njëjtit i vjen keq për rastin dhe se është penduar .

Pas deklarimit të pandehurit për pranimin e fajësisë, kryetarja e trupit gjykues, kërkoi mendimin e vet për këtë ta japi prokurori i shtetit dhe mbrojtësi i te pandehurit.

Prokurori i shtetit në këtë drejtim deklaroi se pajtohet me pranimin e fajësie nga an e pandehurit, me qenë se një pranim i tillë është i bazuar edhe në prova në bazë të cilave është ngritur akuza, duke pas parasysh edhe faktin se të dy familjet janë pajtuar e këtë e provon edhe raporti shtesë i Stacionit Policor Klinë dt.24.06.2019, lidhur me deklaratat e viktimës dhe prindit të pandehurit, andaj i propozoj gjykatës të aprovoj pranimin e fajësisë.

Mbrojtësja e pandehurit në këtë drejtim deklaroi, se për shkak të ekonomizimit të procedurës si dhe duke e përkrahë dëshirën dhe vullnetin e të pandehurit për pranimin e veprës penale e cila i vihet në barrë, e lutë gjykatën që ta pranoj pranimin e fajësisë nga i mbrojturi i saj, po ashtu duke e lutur që gjatë shqiptimit të dënimit ndaj të mbrojturi të saj të ketë parasysh rrethanat lehtësuese të potencuara si më lartë dhe që e njëjta të veproj në kuptim të dispozitave për zbutjen e dënimit .

Në vijim, Gjykata duke e shqyrtuar pranimin e fajësisë, nga ana e të pandehurit vlerësoi së pranimi i fajësisë paraqet shprehje të vullnetit të lirë të pandehurit, pasi që ai e ka kuptuar natyrën dhe pasojat e pranimit të fajësisë dhe pranimi i fajit është bërë në mbështetje të fakteve të prezantuara në aktakuzë, në përputhje me kërkesat e nenit 248 par.1 pika 1.1,1.2,1.3 të KPPR të Kosovës, bazuar ne te lartcekurat gjykata pranoi pranimin e fajësisë nga i pandehuri për shkak të veprës penale të vrasjes në tentativë në tejkalim të mbrojtjes së nevojshme nga neni 172 lidhur me nenin 28 dhe 12 par.3 të KPK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivi të këtij aktgjykimit.

Nga gjendja e vërtetuar faktike, siç është përshkruar në dispozitiv të këtij aktgjykimi, pa dyshim rrjedh se në veprimet e të pandehurit N SH, qëndrojnë të gjitha elementet e veprës penale të vrasjes në tentativë në tejkalim të mbrojtjes së nevojshme nga neni 172 lidhur me nenin 28 dhe 12 par.3 të KPK-së.

Sa i përket fajësisë, Gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke pas parasysh se Gjykata ka aprovuar pranimin e fajësisë nga ana e të pandehurit ne shqyrtimin fillestar dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, si dhe faktin se janë plotësuar kushtet nga neni 248 par. 4 të KPPRK-së, dhe bazuar në mendimin juridik të Gjykatës Supreme të Republikës së Kosovës Prishtinë dhe, Gjyqtarëve të Gjykatës Supreme të EULEX-it, me nr.GjA.nr.207/13 dt.19.03.2013, ne ketë çështje penale nuk është zbatuar seanca e shqyrtimi gjyqësor, një herrit edhe me rastin e shpalljes se te pandehurit fajtor dhe shqiptimin e dënimit nuk është plotësuar fare trupi gjykues.

Duke vendosur lidhur me llojin dhe lartësinë e dënimit, Gjykata i ka vlerësuar te gjitha rrethanat lehtësuese dhe renduese ne kuptim te nenit 69 par.1 te KPRK-se. Kështu si rrethana lehtësuese për te pandehurin**,** Gjykata ka vlerësuar faktin se i njëjti më parë kishte sjellje korrekte dhe nuk kishte rene asnjëherë ne konflikt me ligjin, dhe sjelljen e tij korrekte gjate seancës fillestare dhe të dytë, është penduar për veprën penale duke i premtuar gjykatës se në të ardhmen një gjë e tillë më nuk do të përsëritet, gjendjen e vështirë ekonomike , moshën e tij relativisht të rre, arritjen e pajtimit me familjen e dëmtuar dhe kompensimin e dëmit familjes së dëmtuar të cilat rrethana i provon jo vetëm deklarimi i të pandehurit por edhe raporti shtesë i Stacionit Policor Klinë dt.24.06.2019, të cilat gjithashtu kjo gjykatë i ka pranuar si rrethana lehtësues. Si rrethanë veçanërisht lehtësuese gjykata e merr faktin se i pandehuri e ka pranuar fajësinë për veprën penale që i vihet në barrë, gjë qe dëshmoi gatishmëri për bashkëpunim me organin e akuzës dhe me gjykatën dhe kjo sipas vlerësimit të gjykatës paraqet pendim të sinqertë të tij dhe fillim të procesit të rehabilitimit të tij. Andaj ne prezencën e këtyre rrethanave lehtësuese dhe veçanërisht asaj lehtësuese , e ne mungese te ndonjë rrethane renduese, në mbështetje të nenit 71 par.1 pika 1.3 të KPRK-së te pandehurin e gjykoi me dënimin nën minimum ligjor , si ne diapozitiv te këtij aktgjykimi me te cilën do te arrihet edhe qëllimi i dënimit.

Duke i vlerësuar kështu te gjitha rrethanat e parashikuar me nenin 69 par.1 te KPRK-se, Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen por ai do te ndikoj edhe si preventive gjenerale për personat tjerë qe te përmbahen nga kryerja e veprave penale ne përputhje me nenin 38 te KPRK-se .

Vendimi që të pandehurit në dënimin e shqiptuar i është llogaritur edhe koha e kaluar në paraburgim dhe në arrest shtëpiak u mur në kuptim të nenit 79 të KPRK-së.

Vendimi për konfiskimin dhe asgjësimin e briskut e përshkruar si në dispozitiv të këtij aktgjykimi me te cilën i pandehuri është shërbyer për kryerjen e veprës penale, është marr ne kuptim te nenit 366 par.3 te KPRK-se.

Duke u bazuar ne nenin 450 par.2 nen par.202 dhe 2.6 te KPPRK-se, Gjykata ka vendosur qe te pandehurin ta obligoi ne pagimin e shpenzimeve te paushallit gjyqësor.

Vendimi për kompensimin e viktimave të krimit është marrë komfor nenit 39 par.3 nën par. 3.2 të Ligjit nr. 05/L-036

Gjykata palën e dëmtuar nuk e udhëzoi në kontest civilo-juridik për realizimin e kërkesës pasurore juridike, pasi që këtë të drejtë i dëmtuari e ka realizuar dhe është kompensuar nga i pandehuri.

Nga arsyet e cekura më lartë dhe me zbatimin e nenit 365 të KPPK-së është vendosur si në dispozitiv të këtij aktgjykimi.

Duke u bazuar ne nenin 368 par.2 te KPPK-se, Gjykata palët ne procedure i njoftoi me paralajmërimet qe shoqërojnë aktgjykimin.

**GJYKATA THEMELORE PEJË - DEPARTAMENTI PËR KRIME TË RËNDA,**

**P.nr.48/19 të dt.07.10.2019 përpiluar me dt. 10.10.2019**

**Sekretarja Juridike Kryetarja e Trupit Gjykues**

**Shpresa Kërnja Lumturije Muhaxheri**

**KËSHILLA JURIDIKE:**

Kundër këtij aktgjykimi, është e lejuar Ankesa

ne afat prej 15 ditësh, nga dita e marrjes, Gjykatës

se Apelit ne Prishtinë, e përmes kësaj Gjykate.